b'\n_START_ARTICLE_\nRoast (komedija)\n_START_PARAGRAPH_\nRoast (slovensko: Na \xc5\xbearu) je priljubljen format komedije, ki so ga leta 1949 prvi\xc4\x8d uradno priredili v \xc2\xbbNew York Friars Club\xc2\xab, ko so zapekli francoskega igralca Maurice Chevalierja. Neformalno pa slavne na razno raznih banketih \xc2\xbbpe\xc4\x8dejo\xc2\xab\xc2\xa0\xc5\xbee vse od leta 1910. \xc5\xbdanr kjer osebe iz sveta znanih in slavnih na zbadljiv, provokativen in hudomu\xc5\xa1en na\xc4\x8din po\xc4\x8dastijo drugo slavno osebo z namenom zabavati ob\xc4\x8dinstvo. Ta format je bil zasnovan kot parodija na nazdravljanje oziroma zdravico. Poleg tega, da se iz gosta nor\xc4\x8dujejo in ga zbadajo, ga hkrati tudi postavljajo na piedestal in poudarjajo tudi vse njegove dose\xc5\xbeke. Poanta vsega je da si \xc2\xbbzape\xc4\x8denec\xc2\xab\xc2\xa0kritik in \xc5\xbealitev ne jemlje preve\xc4\x8d k srcu, nekaterim je to celo v \xc4\x8dast. Glavno zvezdo ve\xc4\x8dera po navadi obdelajo gosti: znani prijatelji, dru\xc5\xbeinski \xc4\x8dlani itn. Glavni povezovalec ve\xc4\x8dera se imenuje \xc2\xbbroastmaster\xc2\xab\xc2\xa0(\xc5\xbear mojster).\n_START_SECTION_\nThe Friars Club\n_START_PARAGRAPH_\n\xc5\xa0lo je za zabavne ve\xc4\x8dere kjer so talentirani komedijanti zdru\xc5\xbeeni v zasebni klub pod imenom \xc2\xbbFriars Club\xc2\xab\xc2\xa0redno nastopali in na banketih v svojih prostorih na osrednjem Manhattanu s svojimi neslanimi \xc5\xa1alami zabavali ob\xc4\x8dinstvo. Njihov moto je "Najprej, smo bratov\xc5\xa1i\xc4\x8dna". Na naslovnici \xc4\x8dasopisa \xc2\xbbNew York Tribune\xc2\xab\xc2\xa0je bila 10. december 1910 na naslovnici objavljena zgodba z naslovom "FRIARS KID MR. HARRIS: Veteran Theatrical Manager Butt of Jokes at Dinner" od ene izmed ene teh ve\xc4\x8derij. Tako govorimo o za\xc4\x8detku oziroma predhodnici tega \xc5\xbeanra na podlagi katerega so zasnovali roast.\n_START_SECTION_\nPrvi pravi roast\n_START_PARAGRAPH_\nLeta 1949 je \xc2\xbbNew York Friars Club\xc2\xab\xc2\xa0priredil prvi roast z Maurice Chevalierjem kot prvim in \xc4\x8dastnim gostom. Prireditev je bila vulgarna, brez cenzure, obscena in je popolnoma u\xc5\xa1la izpod nadzora.\n_START_SECTION_\nKraft Music Hall\n_START_PARAGRAPH_\nAmeri\xc5\xa1ka televizijska variete oddaja \xc2\xbbKraft Music Hall\xc2\xab\xc2\xa0je med letoma 1968 in 1971 prena\xc5\xa1ala serijo roastov Friars Cluba v katerih so zapekli znane osebnosti kot so Johnny Carson, Milton Berle, Jack Benny, Don Rickles in Jerry Lewis.\n_START_SECTION_\nDean Martin roast\n_START_PARAGRAPH_\nDean Martin je leta 1974 v zadnji sezoni svoje variete oddaje zapekel znane osebnosti kot so: igralci Kirk Douglas, Bette Davis, Jimmy Stewart; \xc5\xa1portniki Muhammad Ali, Joe Namath in Wilt Chamberlain; komedijanti Lucille Ball, Jackie Gleason in Redd Foxx; politiki Ronald Reagan in Barry Goldwater; pevec Frank Sinatra, v tej vlogi pa je nastopil tudi sam.\n_START_SECTION_\nComedy Central\n_START_PARAGRAPH_\nMed 1998 in 2002 je ameri\xc5\xa1ki kabelski operater Comedy Central enkrat letno predvajal roast slavnega gosta iz New York Friars Club. To so bili Drew Carey, Jerry Stiller, Rob Reiner, Hugh Hefner in  Chevy Chase._NEWLINE_Ker se je \xc5\xa1ov izkazal za zelo uspe\xc5\xa1nega je po tem Comedy Central pribli\xc5\xbeno enkrat na leto predvajal svoj lasten \xc5\xa1ov pod imenom \xc2\xbbComedy Central Roast\xc2\xab. V njem so se zvrstila imena kot so: Jeff Foxworthy, Pamela Anderson, William Shatner, Flavor Flav, Bob Saget, Larry the Cable Guy, Joan Rivers, David Hasselhoff, Donald Trump, Charlie Sheen, Roseanne Barr, James Franco in Justin Bieber._NEWLINE_Komedijant Jeff Ross je svojo slavo unov\xc4\x8dil s pogostim pojavljanjem prenosov Comedy Central roasts in ga pogosto naslavljajo z "Roastmaster generalom".'